हिजो निङ्गपोका जनसरकारका विदेश विभागका निर्देशक ह–चेङ्गले जस्तै आज च्याङ्गसु प्रान्तका विदेश मामिलाका निर्देशक र प्रतिनिधिसभाका सदस्य उ तोङ्गह्वाले पनि नेपालको मुख्य मुख्य उत्पादन र कच्चामालबारे सोध्नुभयो । मैले उहाँहरूलाई पहिले नेपाल भ्रमण गर्नुहोला, हामी तपाईंहरूको स्वागत गर्छौँ, चीनको प्रविधि, पुँजी र अनुभवबाट नेपाली जनता पनि फाइदा उठाउन चाहन्छन् भनेँ । उहाँहरूले हाम्रो निमन्त्रणालाई खुसी भएर समर्थन गर्नुभयो र सकारात्मक उत्तर दिनुभयो ।
